Cuneiform Tablet Kt 88/k 122 (AKT 7a 91)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-šur-i-dí DUMU ì-lí-a KIŠIB PUZUR₄-a-šur DUMU DINGIR-ku-ru-ub KIŠIB a-šur-SIPA DUMU a-ku-tí-a ša ḫu-bu-ul a-šur-SIPA DUMU a-ku-tí-a 6 ma-na KÙ.BABBAR ṣa-ru-pá-am ša a-šur-SIPA DUMU PUZUR₄.IŠTAR i-na ṣé-er a-šur-SIPA DUMU a-ku-tí-a a-šur-SIPA DUMU PUZUR₄.IŠTAR i-šu iš-tù ḫa-muš-tim ša ḫu-ra-ṣa-nim a-na 1 ma-na-im 2 GÍN.TA i-na ITU.KAM ṣí-ib-tám ú-ṣaₓ-áb ITU.KAM ša sá-ra-tim li-mu-um i-dí-a-šur DUMU ku-bi₄-dí ta-aḫ-sí-is-tum a-ni-tum me-eḫ-ra-at ṭup-pì-im ḫa-ar-mì-im ša ḫu-bu-ul a-šur-SIPA DUMU a-ku-tí-a